hotchpotch/miracl-hf-unified huggingface dataset:
Madejski Stadium
Madejski Stadium on jalkapallostadion Readingissa, Englannissa. Se toimii Reading Football Clubin kotistadionina. Stadion avattiin 22. elokuuta 1998 Readingin ja Luton Townin välisellä ottelulla, ja kotijoukkueen Grant Brebner sai kunnian olla stadionin ensimmäinen maalintekijä. "The Mad Stadilla" pelataan myös rugbyjoukkue London Irishin otteluita ja se toimii myös Readingin puolimaratonin maalina.
24 161 -paikkaisella stadionilla järjestetään myös musiikkitapahtumia. Stadionilla ovat esiintyneet muun muassa Red Hot Chili Peppers, Craig David, Elton John ja Girls Aloud.
Stadion on nimetty Reading FC:n puheenjohtajan John Madejskin mukaan.
Hyvinkään rautatieasema (HKR)
Hyvinkään rautatieasema (lyh. Hkää, VR:n käyttämä lyhenne Hy) oli kapearaiteisen Hyvinkään–Karkkilan rautatien rautatieasema Hyvinkään kaupungissa, valtion rataverkolla sijaitsevan Hyvinkään rautatieaseman välittömässä läheisyydessä. Liikennepaikalla oli asemarakennuksena lipunmyyntitoimisto ja sen yhteydessä matkatavarasuoja.
Hyvinkään–Karkkilan rautatien aseman ratapiha käsitti ainoastaan yhden raiteen, eikä siellä ollut lainkaan sivuraiteita. Liikenteenhoidollisesti tämä edellytti aina sitä, että Karkkilaan lähtevä juna oli peräytettävä Rauhalan ratapihalta asemalaiturin viereen. Henkilövaunuja myös säilytettiin asemarakennuksen edessä.
Hautakivi
Hautakivi on haudalle pystytetty muistomerkki. Tavallisesti hautakiveen kaiverretaan vainajan nimi, syntymä- ja kuolinaika, mutta menneinä aikoina hautakiviin lisättiin usein myös ammattinimike. Hautakivi voidaan valita hautakiviliikkeen valmiista valikoimista, mutta hautakivi voidaan nykyään valmistaa myös täysin omaisten toiveiden mukaan.
Hautakiveen voidaan kirjoittaa myös jokin muistolause tai liittää jokin kuva. Suomessa yleisin tunnus on risti tai muu kristilliseen ylösnousemususkoon liittyvä vertauskuva, kuten aurinko, kasvi, lintu tai enkeli. Tunnus voi kuvata myös haudatun henkilön elämänkäsitystä (kuten vapaa-ajattelijoiden liekkimalja), ammattia (kuten soitin, nuottiavain) tai harrastusta (kuten purjevene). Suomessa myös sodassa palvelleiden hautakiviin on usein liitetty veteraanijärjestön tunnus. Suomessa yleinen hautakivien materiaali on graniitti. Esimerkiksi Puolassa ja Liettuassa suositaan Suomessakin louhittavaa mustakiveä. Nykyään on saatavilla myös lasisia hautamuistomerkkejä.
Tuhkaholvi on tuhkahautauksen muoto ja vaihtoehto uurnaholville ja muistolehdolle. Tuhkaholvi on luonnonkivestä valmistettu hautamuistomerkki, jonka sisään vainajan tuhkat sijoitetaan. Tuhkaholvi mahdollistaa sukuhautausperinteen jatkamisen tuhkahautauksessa, koska yhteen muistomerkkiin voidaan sijoittaa kymmenienkin ihmisten tuhkat. Se voidaan sijoittaa myös yksityiselle maaperälle, Suomessa lääninhallituksen luvalla.
Tuhkaholvi on Suomen suurimman hautamuistomerkkivalmistajan Kaavin Kiven patentoima tuote.Hautakiven voi suunnitella myös itse. Ulkomailla hautakiviin saatetaan myös maalata tai kaivertaa vainajan muotokuva.
Neumünster
Neumünster on kaupunki Schleswig-Holsteinin osavaltion keskiosassa, Saksassa. Se on niin kutsuttu piiritön kaupunki ("kreisfreie Stadt"), eli kaupunki, joka ei kuulu mihinkään piirikuntaan. Se sijaitsee noin 30 kilometriä etelään Kielistä ja noin 70 kilometrin päässä Hampurin suurkaupungista. Neumünster sai kaupunginoikeudet vuonna 1870.
Neumünsterin asukasluku vuoden 2008 lopussa oli 77 100. Pinta-alaltaan kaupunki on 71,63 neliökilometrin suuruinen, ja asukastiheys on 1091 as./km². Kaupunki on jaettu yhdeksään kaupunginosaan. Asukasluvultaan niistä suurin on Stadtmitte noin 20 000 asukkaallaan.
Kaupungin nähtävyyksiin lukeutuu muun muassa klassistinen Vicelinkirche (1834, C.F. Hansen), uusgoottilainen raatihuone vuodelta 1900, eläinpuisto Tierpark Neumünster sekä tekstiilimuseo Tuch + Technik. Lisäksi kaupunki jakaa Hans Falladan mukaan nimettyä kirjallisuuspalkintoa.
Checkpoint
Checkpoint on Sailor-yhtyeen neljäs studioalbumi ja se julkaistiin elokuussa 1977. Kohtalaisesti menestyneen "The Third Step" -albumin jälkeen Pickett piti virallisesti sävellysvapaata, eikä osallistunut albumin tekemiseen. Mutta totuus tuli esille haastatteluissa, joissa Pickett myönsi, että musiikilliset erimielisyydet raastoivat yhtyettä. Yhteisesti oli sovittu vuonna 1974, että Kajanus tekee sävellykset ja sanoitukset albumeille. Marsh ja Serpell olivat sen aina hyväksyneet, mutta myöhemmin Pickett halusi myös tuoda omia sävellyksiä tuleville levyille. Johnstonin ja Becherin omat suosikit albumilta olivat "Checkpoint Charlie" ja "Down By the Docks", joita pitivät potentiaalisina hitteinä. Ruotsissa albumi oli korkeimmillaan #48 ja Norjassa menestyi paremmin ollen #16. Länsi-Saksassa single "Down By the Docks" oli #24. Henry Marsh hoitaa vokalistiosuuden "Put Your Mouth Where the Money Is" kappaleessa, jonka Marsh ja Serpell olivat yhteisesti säveltäneet ja sanoittaneet, kuten myös instrumentaalikappaleen "Istanbul 6.25". Tuottajina olivat Bruce Johnston ja Curt Becher. Albumi on julkaistu LP-levynä ja c-kasettina (EPC 82256).
Kowloon-Canton Railway
Kowloon-Canton Railway (KCR; ) oli rautatieverkko Hongkongissa. Verkon ensimmäinen rataosa avattiin 1910, jolloin junia vetivät höyryveturit. 1980-luvulla KCR:n rautatieverkkoa täydennettiin pikaraitiotielinjoilla luoteisissa territorioissa. KCR:n verkosto käsitti lopuksi 32 rautatieasemaa ja 68 pikaraitiotieasemaa. Verkostoa operoi ja ylläpiti Hongkongin hallinnon täysin omistama Kowloon-Canton Railway Corporation (KCRC). Vuonna 2007 KCR:n verkosto yhdistettiin Hongkongin metroon. Kokonaisuutta kutsutaan samalla nimellä kuin metroa aiemmin (Mass Transit Railway, lyh. MTR).
Vuonna 2006 KCR:n verkostossa Hongkongissa (pois lukien kaukoliikenne) kulki 544 miljoonaa matkustajaa.
Lomana LuaLua
Lomana Trésor LuaLua (s. 28. joulukuuta 1980 Kinshasa, Zaire) on jalkapalloilija Kongon demokraattisesta tasavallasta, joka edustaa Englannin mestaruussarjassa pelaavaa Blackpoolia. Hän on pelipaikaltaan hyökkääjä.
Kongon demokraattisen tasavallan jalkapallomaajoukkuetta LuaLua on edustanut 28 kertaa. Hän toimi vuoden 2004 Afrikan-mestaruuskilpailuissa maansa kapteenina.
LuaLuan veli Kazenga ja serkut Trésor Kandol ja Yannick Bolasie ovat myös jalkapalloilijoita.
Paratiisi (kappale)
Paratiisi on Rauli Badding Somerjoen sävellys ja sanat siihen on tehnyt Somerjoki yhdessä Arja Tiaisen kanssa. Kappale on Teoston raporttien mukaan ollut useana vuonna Suomen soitetuin kappale niin elävässä musiikissa kuin mediasoitossakin. Antero Jakoilalla oli iso rooli siihen, että kappaleesta muodostui sellainen kuin se on. Jani Uhlenius vaikutti myös kappaleen muotoon. Arja Tiainen teki kaksi säkeistöä, joita Somerjoki täydensi. Kitarasoolon kappaleeseen soittaa Jukka Tolonen. Somerjoen levytys kappaleesta on vuodelta 1973. Hän kertoi dokumentissa "Lähikuvassa Rauli Badding Somerjoki" miettineensä kahden kuukauden ajan toisen säkeistön sanoja. Kappale julkaistiin myös ”Mä jäin kii” -singlen B-puolella.
Sittemmin kappaleen ovat Suomessa levyttäneet myös Esko Rahkonen (1975), Veijo Tapio (1978), Helvi Wathen (1984), Janne Koivunen (1991), Jarmo Hannula (1999), Sakari Kuosmanen (1999), Ville Valo (1999), Mikko Alatalo (2000), Larharyhmä (2000), The Steelers (2000), Matti ja Teppo (2002), Tomi Metsäketo (2006), Jani Wickholm (2008), Paula Koivuniemi (2009) sekä Agents & Vesa Haaja (2012). Näistä Kuosmasen ja Valon versiot lienevät tunnetuimpia. Ruotsissa kappaleen on levyttänyt Bo Kaspers Orkester vuonna 2006 nimellä "Paradiset" albumilla "Hund" (käännös Bo Sundström). Krista Siegfrids on laulanut Paradiset-version uudelleen Ikean mainosta varten (2016).
Laurentian mannerjäätikkö
Laurentian mannerjäätikkö oli jääkaudella 95 000–20 000 vuotta sitten koillisen Hudsoninlahden yllä Kanadassa ollut valtava mannerjäätikkö, joka peitti satoja tuhansia neliökilometrejä. Laurentian jäätikkö oli suurin jääkaudella syntynyt mannerjäätikkö ja sen sulaminen kesti jääkauden lopussa pitkään, noin 11 000 vuotta.
Jäätikkö oli geologisesti vanhan Kanadan kilven peruskallion yllä. Laajimmillaan jää ulottui nykyisen New York Cityyn ja Chicagoon etelässä. Se myös peitti Yhdysvaltain Suuret järvet. Pohjois-Kanadan Nunavikin alueella jääkerros oli kolme kilometriä paksu. Laurentian massiivinen jääkenttä suli hitaasti ja vetäytyi Kanadan Nunavikista vasta noin 6 500 vuotta sitten. Laurentian jääkentän eteläpuolella ollut tundra ja polaariaavikko oli kapeampi kuin Euroopassa ja Aasiassa ollut mannerjäätikön ulkopuolella ollut arktinen alue. Kun Laurentian jääkenttä oli laajimmillaan, siitä virtasi sulamisvesiä Mississippi- ja Missourijoen kautta etelään.
Laurentidin jääkilvestä erkani aika ajoin jääkielekkeitä eli jääsilmukoita, kuten Des Moinesin silmukka. Silmukat laajenivat ja vetäytyivät jääkauden ilmaston vaihtelujen ja jään virtausten painopisteiden mukaan.
Jääkaudella Laurentidin jääkilpi käänsi Montanan ja Minnesotan kautta kulkevan suihkuvirtauksen etelään, ja muutti muun muassa Great Basinin aavikot kosteiksi alueiksi.
Pohjoisessa Laurentian jääkilpi ei ollut niin laaja kuin voisi kuvitella. Pitkä jäätön kieleke oli pohjoisten Kordillieerien itäpuolella Pohjois-Kanadassa Yukonin ja McKezien territoriossa. Kanadan Luoteisterritorioiden rannalla Bathurstin ja Dalhiousen niemimaat olivat jäättömiä.
Jäättömiä olivat jotkut arktiset saaret mm. koko Banksin saari ja Victorian saaren pohjoisin osa ja Axel Heibergin saaren pohjoisin osa. Pohjoisessa Ellesmeren saaressa oli jäättömiä alueita, samoin itäisessä baffinin saaressa. Kuningas Patrickin, Mckendie Kingin, Bordenin ja Ellef Rignesin saaret olivat jäättömiä.
Myös Newfoundlandin saarella ja lähimantereella oli jäättömiä alueita.
Jää vetäytyi Hudsonjoen yltä 14000-12000 radiohiilivuotta sitten, mikä aiheutti joidenkin teorioiden mukaan kylmän suolattoman veden tyhjenemisen jääjärvestä mereen, ja kylmän kauden.
35000 BP eräs jääsilmukka eteni koillisesta Minnesotan eteläosiin Hawk Creek -vaiheessa mutta vetäytyi nopeasti. 34000 BP toinen jääsilmukka eteni pohjoisesta hyvin laajalle Minnesotan eteläosiin Granite Falls -vaiheessa. Noin 30000 BP Wadenan jääsilmukka vetäytyi ja jätti jälkeensä mm. drumlineita. Rainyn ja Superiorin jääsilmukat saavuttivat maksimilaajuutensa 20500 BP ja yhdistyivät St. Croixin moreeniksi, joka ulottuu Walkerista Saint Pauliin.
Michiganin jääsilmukan liikkeitä:
Vuosiluvut radiohiilivuosia.
18900 vuotta sitten. Lämmin värähdys 19050 vuotta sitten.
Nämä kaudet osunevat yhteen Bölling-Alleröd-kauden, dryaskauden ja preboreaalin kylmän tapahtuman kanssa.
Gary Pallister
Gary Andrew Pallister OBE (s. 30. kesäkuuta 1965 Ramsgate, Kent, Englanti) on englantilainen entinen jalkapalloilija, pelipaikaltaan puolustaja. Hänet muistetaan parhaiten ajastaan Manchester Unitedissa.
Pallister aloitti uransa Billingham Townissa, josta siirtyi 19-vuotiaana Middlesbroughiin. Viiden kauden ja 156 liigaottelun aikana Pallister vietti muutaman ottelun lainalla Darlingtonissa, kunnes siirtyi vuonna 1989 Manchester Unitediin Britannian silloisella ennätyssiirtosummalla (2,3 milj. £). Pallister oli jo kaudella 1990–1991 tärkeässä roolissa, kun ManU voitti Cup-voittajien cupin loppuottelussa Barcelonan numeroin 2–1.
Valioliiga -kaudella 1992–1993 Pallisterin varmat otteet Unitedin alakerrassa tuottivat seuralle ensimmäisen liigamestaruuden sitten kauden 1966–1967. Kausi 1997–1998 oli Pallisterin viimeinen ManU:ssa. Sillä kaudella ManU sijoittui liigassa toiseksi, häviten vain yhden pisteen Arsenalille. Pallister oli yhdeksän ManU-kautensa aikana voittamassa kolmea FA Cupia, neljää liigamestaruutta, yhtä liigacupia ja yhtä cup-voittajien cupia.
Vuonna 1998 Pallister palasi takaisin Middlesbroughiin, jossa hän pelasi vuoteen 2001 saakka, jolloin lopetti pelaajauransa.
Englannin A-maajoukkuetta Pallister edusti 22 kertaa.
Canon PowerShot A75
Canon PowerShot A75 on Canonin Powershot-tuoteperheen julkaisema digitaalikamera. Se on varustettu muun muassa 3,2 megapikselin CCD-kennolla, 3-kertaisella optisella zoomilla, 1,8 tuuman TFT-näytöllä, 9 pisteen AiAF-automaattitarkennuksella ja 13 kuvausohjelmalla. Kamera toimii neljällä AA-kokoisella sormiparistolla tai AA-kokoisilla akuilla. Kamera tukee CompactFlash-muistikortteja. Se painaa ilman paristoja (tai akkuja) ja muistikorttia noin 200 grammaa.
Lahnaslammin ratapiha
Lahnaslammin ratapiha (, ratakm 880,7) on rautatieliikennepaikka Sotkamon kunnassa Suomen rataverkkoon kuuluvalla sivurataosuudella . Ratapiha sijaitsee Lahnaslammin kaivoksen yhteydessä, ja sitä käytetään kaivokselta lähtevien malmijunien kuormaamiseen. Liikennepaikalla on ainoastaan kaivoksen toimintaan sidottua tavaraliikennettä.
Lahnaslammin tavaraliikenteen hoitaa Kontiomäen rautatieasemalta käsin toimiva päivystäjäjuna, joka hoitaa samalla myös Vuokatin rautatieaseman vaihtotyöt. Liikenne Lahnaslammin ratapihalla sekä Vuokatin ja Lahnaslammin välisellä radalla tapahtuu vaihtotyönä. Ratapihalla raiteilla 1 ja 4 on käytössä myös vaununsiirtolaitteet kuormattavana olevien vaunujen siirtelyä varten.
Saruskurki
Saruskurki ("Grus antigone") on suurikokoinen kurkilintu. Lajin nimesi Carl von Linné 1758.
Linnun pituus on 120–155 cm ja se painaa keskimäärin 7,3 kg. Koiraat ovat kookkaampia. Intiassa pesivän saruskurjen koiraat voivat olla erittäin suuria: niiden korkeus voi olla jopa 2 metriä ja siivenkärkien väli 2,5 metriä. Saruskurki on hieman tavallista kurkea kookkaampi. Höyhenpuku on pääosin hopeanharmaa. Pää ja kurkku ovat kirkkaan punaruskeat ja päälaki vaaleanharmaa. Koivet ovat vaaleanpunaiset ja pitkähkö nokka on tumma. Lennossa voi havaita tummat siivenkärjet ja suoraksi ojennetun kaulan. Sukupuolet ovat saman näköiset. Nuori lintu on ruskehtavampi ja sen pää on vaalean ruskea. Lajista tunnetaan 4 alalajia.
Etelä- ja Kaakkois-Aasia sekä Australian Queensland. Laji tavattiin Queenslandissa ensimmäisen kerran 1964, jonka jälkeen se on vähitellen runsastunut ja laajentanut asuinaluettaan. Se kilpailee hyvällä menestyksellä kovasti saman näköisen australiankurjen kanssa. Maailman populaatio on jakaantunut seuraavasti: Intiassa (nimialalaji "antigone") laji on taantunut, kanta alle 10 000 yksilöä; Australiassa (alalaji "gilliae") laji lisääntyy, kanta yli 10 000 yksilöä; Kaakkois-Aasian (alalaji "sharpii") populaatiot ovat taantuneet, kanta 1 500–2 000 yksilöä. Laji on aiemmin pesinyt myös Pakistanissa ja Filippiineillä mutta on kadonnut 1980- ja 1960-luvulla. Filippiineillä tavattu lintu oli pienikokoinen ja oma alalajinsa "luzonica".
Laji on pääasiassa paikkalintu, joskin se voi muuttaa lyhyitä matkoja. Laji on vaarantunut, uhanalainen.
Kosteikot, jokien rannat ja suistot sekä alavat viljelysmaat.
Pariside on elinikäinen. Laji pesii vuosittain. Pesä on maassa ja se on suuri kasvinosista kasattu keko. Naaras munii tavallisesti 2, joskus 3 munaa (vain kerran on tavattu 4-munainen pesä), joita molemmat puolisot hautovat, yhteensä keskimäärin 31 päivää. Koiras hautoo vähemmän aikaa ja vartioi enemmän reviiriä. Poikaset ovat pesäpakoisia ja oppivat lentämään noin 2 kuukauden ikäisinä. Poikaset pysyttelevät emojen seurassa vielä kuukausia.
Kaikkiruokainen. Pääasiassa se syö sammakoita, matelijoita, lintujen ja kilpikonnien munia, hyönteisiä, viljaa, papuja ja muita kasviksia.
Alan Lightman
Alan Lightman (s. 1948 Memphis, Tennessee) on yhdysvaltalainen fyysikko, kirjailija ja esseisti. Hänen kaunokirjallinen teoksensa "Einsteinin unet" (1993) oli kansainvälinen menestys. Lightman toimii professorina Massachusetts Institute of Technologyssa.
Martti Liimo
Martti Juhani Liimo (26. syyskuuta 1941 Tampere – 1. joulukuuta 1995 Helsinki) oli suomalainen koripalloilija.
Martti Liimo oli mukana Suomen menestyksekkäimmässä koripallomaajoukkueessa, joka osallistui Tokion 1964 olympialaisiin ja sijoittui Suomessa järjestetyissä EM-kisoissa 1967 kuudenneksi. Martti Liimo pelasi EM-kisoissa myös 1961, 1963 ja 1965 ja voitti PM-kultaa 1962 ja 1964. SM-kultaa hän voitti viidesti Helsingin Kisa-Tovereitten paidassa 1961–1965. Hänen pikkuveljensä Kari Liimo oli myös mukana kaikissa edellä mainituissa joukkueissa. Martti Liimo pelasi SM-sarjassa 15 kautta ja 283 ottelua, joissa hän teki 3827 pistettä keskiarvolla 13,5.
Martti Liimo pelasi yhteensä 124 maaottelua, joissa heitti 985 pistettä. Hänen yhden maaottelun ennätyksensä on 33 pistettä Etelä-Koreaa vastaan 1964. Hän pelasi myös Euroopan joukkueessa 1965 Krakovassa Euroopan cupin mestaria Real Madridia sekä vuotuisen FIBAn koripallofestivaalin sinä vuonna järjestänyttä Wisla Krakovaa vastaan.
Vuonna 2016 Liimo nimettiin Suomen koripallon Hall of Fameen.
Yrjö Liipola
Uuno Yrjö Gabriel Liipola (22. elokuuta 1881 Koski Tl – 26. maaliskuuta 1971 Koski Tl) oli suomalainen kuvanveistäjä. Hänet tunnetaan etenkin lukuisten monumenttiveistosten tekijänä.
Liipola opiskeli kuvanveistoa Turun piirustuskoulussa ja Firenzen taideakatemiassa sekä Berliinissä ja Pariisissa. Hän muutti Suomesta Unkariin osallistuttuaan kutsuntojen vastaiseen toimintaan kotikunnassaan Koskella. Suomeen Liipola palasi vuonna 1934.
Taiteilijan uransa ohella Yrjö Liipola toimi Suomen konsulina Unkarissa ja Unkarin konsulina Suomessa. Hän myös käänsi unkarilaista kirjallisuutta suomeksi. Hänelle myönnettiin professorin arvonimi vuonna 1952. Vuonna 1956 Liipola lahjoitti taidekokoelmansa entiselle kotikunnalleen Koskelle Tl, missä kokoelma on esillä sitä varten perustetussa Yrjö Liipolan taidemuseossa.
Liipolan kunniaksi on nimetty tie, Yrjö Liipolan tie, Kauniaisissa. Kesällä 2009 Budapestin Vörösmarty-aukiolla paljastettiin Liipolan muistolaatta.
Yrjö Liipolan tunnettuja teoksia ovat muiden muassa seuraavat:Lisäksi Liipola on tehnyt mm. Halikon (1921), Kauniaisten (1941), Kosken Tl (1947), Loimaan (1948), Lapuan, Liedon (1949), Perniön (1942), Rajamäen ja Turun (1923) sankaripatsaat.
Xmonad
Xmonad on X Window System -järjestelmää varten kehitetty limittävä ikkunointiohjelma joka on tarkoitettu olemaan helppo käyttää näppäimistöltä. Lähdekoodi on suunniteltu olemaan helposti muokattava ja mahdollisimman lyhyt ja virheetön. Xmonad on ohjelmoitu kokonaan Haskell-ohjelmointikielellä ja se on BSD-lisenssin alainen vapaa ohjelmisto.
Xmonad on limittävä ikkunointiohjelma eli ohjelma määrittelee automaattisesti ikkunoiden paikat jotta ne täyttäisivät koko näytön. Käyttäjän ei siten tarvitse huolehtia ikkunoiden sijoittelusta. Ohjelma sisältää useita eri asettelumalleja ja myös toisten käyttäjien suunnittelemia asetteluja voidaan käyttää.
Ohjelman virheettömyyden takaamiseksi ohjelmaa testataan automatisoidulla työkalulla joka osittain pystyy todistamaan ohjelman oikeellisuuden.
Jorma Pilkevaara
Jorma Kalevi Pilkevaara (24. lokakuuta 1945 Helsinki – 12. heinäkuuta 2006) oli suomalainen koripalloilija.
Jorma ”Pilkku” Pilkevaara oli mukana Suomen menestyksekkäimmässä koripallomaajoukkueessa, joka osallistui Tokion 1964 olympialaisiin ja sijoittui Suomessa järjestetyissä EM-kisoissa 1967 kuudenneksi. Jälkimmäisessä turnauksessa Pilkevaara valittiin kisojen tähtiviisikkoon. Kotimaassaan hän sijoittui Vuoden urheilija -äänestyksessä yhdeksänneksi. Vuoden koripalloilijaksi hänet valittiin neljästi.
Takamiehenä pelannut 187-senttinen Pilkevaara voitti Pohjoismaiden mestaruuden viidesti ja Suomen mestaruuden seitsemän kertaa edustaessaan Torpan Poikia, Tapion Honkaa ja Turun NMKY:tä. Hän pelasi yhteensä 158 maaottelua ja oli kahdesti Euroopan edustajana pelaamassa Euroopan cupin mestaria (Real Madrid) vastaan.
Vuonna 2013 Pilkevaara nimettiin Suomen koripallon Hall of Fameen. Vuonna 2015 paljastettiin Helsingin Munkkiniemessä Munkkiniemenkentällä Pilkevaaran muistolaatta. Pilkevaara oli harjoitellut kentällä 1950- ja 1960-luvulla kesät talvet.
Springfield (New York)
Springfield on kunta New Yorkin osavaltiossa Yhdysvalloissa. Alueen asukasluku oli vuonna 2000 1350 ja sillä on pinta-alaa 117,7 km², joista sisävesiä on 6,4 km² (5,46%).
Skra Bełchatów
KPS PGE Skra Bełchatów SSA on puolalainen lentopalloseura Bełchatówin kaupungista. Seuran edustusjoukkue voitti kaudella 2008–2009 muun muassa Puolan liigan mestaruuden sekä Puolan cupin pronssia. Lisäksi joukkue osallistui Mestareiden liigaan menestyksellisesti voittamalla pronssia maailman arvostetuimmassa seurajoukkuekilpailussa.
Kotiottelunsa joukkue pelaa Hala Energia-hall nimisessä paikassa. Halliin mahtuu yleisöä 2 295 katsojaa. Joukkueen ottelut ovat yleensä loppuunmyytyjä.
Bot Skra Bełchatów perustettiin vuonna 1957 Keski-Puolassa sijaitsevaan Bełchatówin pikkukaupunkiin. Seuran menestys on ollut Puolan lentopalloliigan ammattilaistuttua häikäisevää kun Bełchatów on vienyt peräti viisi kertaa Puolan mestaruuden peräkkäin vuosina 2005-2009. Lisäksi se on saavuttanut liigassa pronssia kaudelta 2002 sekä voittanut Puolan Cupin mestaruuden kolme kertaa peräkkäin vuosina2005, 2006, 2007 ja neljännen kerran vuonna 2009. Puolan Cupissa joukkue voitti hopeaa kaudella 2004 sekä pronssia 2008 kaudelta. Menestys ei ole ainoastaan rajoittunut kotimaan rajojen sisälle vaan joukkue otti kaudella 2008 seuralentopallon arvostetuimman seurajoukkuekilpailun pronssiset mitalit kotikentällään.
Puolan liiga:
Puolan cup:
Puolan supercup:
Mestareiden liiga:
Jalkapallon seurajoukkueiden maailmanmestaruuskilpailut:
Suomalaisista joukkueessa on pelannut keskitorjuja Janne Heikkinen vuosina 2006–2009.
Josef Julius Wecksellin patsas
Josef Julius Wecksellin patsas on Turussa sijaitseva, kuvanveistäjä Yrjö Liipolan valmistama muistomerkkipatsas.
Patsas valmistui vuonna 1932 ja se pystytettiin Åbo Akademin kirjaston edustalle vuonna 1934 runoilija ja näytelmäkirjailija Josef Julius Wecksellin muistoksi. Sen lahjoitti kaupungille G. A. Petreliuksen lahjoitusrahasto.
Patsas on valmistettu pronssista ja sen jalusta graniitista.
Oneonta
Oneonta, irokeesien mahdollisesti tapaamispaikkaa tarkoittanut sana, on seuraavien yhdysvaltalaisten kaupunkien nimi:Oneonta liittyy myös seuraaviin yhdysvaltalaisiin paikkoihin:
Turun tuomiokirkon kortteli v. 1756
Turun tuomiokirkon kortteli v. 1756 on Bruno Aspelinin tekemä veistos. Se sijaitsee Turussa Brahenpuistossa.
Veistos on valmistettu pronssista ja sen jalusta punagraniitista. Sen lahjoitti Turun kaupungille Gustav Albert Petreliuksen lahjoitusrahasto, ja se paljastettiin vuonna 1931.
Teos tunnetaan myös nimellä "Vanha kirkkokortteli" ja se esittää nimiensä mukaisesti Turun tuomiokirkon korttelia vuonna 1756, ennen vuoden 1827 Turun paloa.
Uolevi Manninen
Uolevi Manninen (7. huhtikuuta 1937 Äänekoski – 10. marraskuuta 2009 Naantali) oli suomalainen kaupan alan yritysjohtaja, joka nuoruudessaan loi maajoukkuetason koripallouran.
Manninen aloitti koripalloilun kotipaikkakuntansa Äänekosken Urheilijoissa. SM-sarjassa Manninen pelasi 12 kautta ja 216 ottelua seuroinaan Helsingin Ilves, Helsingin NMKY ja Tapion Honka. Hän oli mukana Suomen menestyksekkäimmässä koripallomaajoukkueessa, joka osallistui Tokion 1964 olympialaisiin ja sijoittui Suomessa järjestetyissä EM-kisoissa 1967 kuudenneksi. Manninen oli 202 senttimetrin pituudellaan Suomen kaikkien aikojen pisin olympiaurheilija, kunnes vuonna 2008 Suomea edusti Pekingin olympialaisissa eteläafrikkalaissyntyinen Frantz Kruger. EM-kisoihin hän osallistui yhteensä neljä kertaa ja voitti PM-kultaa kolmesti ja Tapion Honkaa edustaen myös Suomen mestaruuden kolmesti. Maaotteluissa hän pelasi 106 kertaa.Koripallouransa jälkeen Manninen toimi Kalle Anttila Oy:n toimitusjohtajana 1976–1993 ja Tukkukauppojen Oy:n (myöhemmin Tuko Oy) konsernijohtajana 1993–1996.
Oneonta (New York)
Oneonta on kaupunki Otsegon piirikunnassa New Yorkin osavaltiossa Yhdysvalloissa. Vuoden 2000 väestönlaskussa asukkaita oli 13292, joista yli 91% valkoihoisia. Pinta-alaa kaupungilla on 11,3 km². Kaupunki on perustettu vuonna 1908.
Kaupunki sijaitsee Catskill-vuorten pohjoispuolella ja sen eteläosan läpi virtaa Susquehanna-joki. Jokea pitkin kulkee päätie Interstate 8.
Oneotassa sijaitsee New Yorkin osavaltionyliopistoon (SUNY) kuuluva "State University of New York at Oneonta" ("SUCO"), sekä yksityinen yleissivistävä "Hartwick College". Näiden korkeakoulujen opiskelijat muodastavat suuren osan kaupungin asukkaista (yhteensä 7 000 henkilöä).
Genius ohjaa nuoruutta
Genius ohjaa nuoruutta on kuvanveistäjä Wäinö Aaltosen suunnittelema, vuonna 1961 paljastettu suihkukaivoveistos. Se sijaitsee Turun Yliopistonmäellä, Turun yliopiston keskusaukiolla.
Veistos ja suihkukaivo kuuluivat jo arkkitehti Aarne Ervin alkuperäisiin yliopiston keskusaukeaman suunnitelmiin. Veistos tilattiin Wäinö Aaltoselta ja sen lahjoitti vuorineuvos Veli Arvonen. Veistoksen alkuperäinen nimi oli "Muusan kuiskaus". Nimi kuitenkin muutettiin jo ennen teoksen paljastamista, joka tapahtui J. V. Snellmanin päivänä 12. toukokuuta 1961.
Genius ohjaa nuoruutta -veistos kuvaa naista ja nuorukaista, ja sen ympärillä on laaja suihkukaivoallas. Pronssiveistoksen korkeus on noin 300 senttimetriä. Teoksesta on myös valmistettu useita 47 senttimetrin korkuisia pienoisveistoksia.
Turun yliopiston ainejärjestön Synapsi ry:n jäsenet pesevät veistoksen vuosittain vapunaattona.
Pertti Laanti
Pertti Juhani Laanti (s. 24. huhtikuuta 1939 Turku) on aktiiviuransa lopettanut suomalainen koripalloilija.
Pertti ”Pepe” Laanti oli mukana Suomen menestyksekkäimmässä koripallomaajoukkueessa, joka osallistui Tokion 1964 olympialaisiin ja sijoittui Suomessa järjestetyissä EM-kisoissa 1967 kuudenneksi. Kaikkiaan Laanti oli mukana neljissä EM-kisoissa ja voitti kolme PM-kultaa. Suomen mestaruuden hän voitti Helsingin Kisa-Tovereitten riveissä 1964 ja 1965. SM-sarjassa hän pelasi 15 kautta, jona aikana kertyi 221 ottelua ja 2819 pistettä keskiarvolla 12,7.
195-senttinen Laanti pelasi yhteensä 132 maaottelua, joissa hän teki 875 pistettä. Helsingin Kisa-Tovereissa hän oli joukkueen kapteeni ja myös johtokunnan jäsen 1964–1972. Lisäksi hän edusti Turun NMKY:tä, Turun Rientoa ja Turun Urheiluliittoa. Hänen lapsistaan Riku Laanti on ollut koripallon maajoukkuepelaaja ja Riikka Laanti Suomen mestari.
Plejadit (mytologia)
Plejadit (), Artemiin seuralaiset, olivat kreikkalaisessa mytologiassa seitsemän titaani Atlaksen ja merinymfi Pleionen tytärtä, jotka olivat syntyneet Kyllene-vuorella. Isänsä mukaan heitä kutsuttiin myös atlantideiksi. He olivat Kalypson, Hyaan, hyadien ja hesperidien sisaria. Plejadit olivat nymfejä Artemiin kulkueessa.
Nimen alkuperästä ei ole täyttä varmuutta. Alun perin heidän nimensä miellettiin johtuvat heidän äitinsä nimestä "Pleione", mutta muun muassa Vergilius yhdisti heidän nimensä kreikan kielen verbiin πλεîν 'purjehtia', koska plejadien tähtikuvio on näkyvissä öisin Välimerellä toukokuun puolestavälistä aina marraskuun alkuun, mikä sattumoisin oli myös antiikin ajan purjehduskausi.
Useat miespuoliset Olympoksen jumala, muiden muassa Zeus, Poseidon ja Ares, antautuivat lemmenleikkeihin seitsemän taivaallisen sisarensa kanssa, ja näiden suhteiden seurauksena syntyi jälkeläisiä:Meropea lukuun ottamatta plejadit seurustelivat jumalien kanssa.
Sen jälkeen kun Atlas joutui kannattelemaan taivasta hartioillaan, Orion alkoi tavoitella kaikkia plejadeja ja Zeus muutti heidät ensin kyyhkysiksi ja sittemmin tähdiksi tyynnytelläkseen heidän isäänsä. Orionin tähdistön sanotaan edelleen jahtaavan heitä läpi öisen taivaan.
Plejadien tähtikuviossa vain kuusi tähdistä loistaa kirkkaana, ja seitsemäs, Merope, loistaa himmeästi häpeillessään ikuisesti suhdettaan kuolevaisen kanssa. Myytistä riippuen himmeän tähden kerrotaan olevan myös Elektra, joka suree Dardanoksen jälkeläisten kukistumista Troijan valtauksen yhteydessä.
Tarinassa, jossa plejadit muuttuvat tähdiksi, kerrotaan, että kaikki seitsemän surmasivat itsensä, koska he olivat suruissaan isänsä kohtalosta tai sisarustensa hyadien menettämisestä. Zeus muutti sisaret kuolemattomiksi asettamalla heidät taivaalle plejadeina tunnetun tähtikuvion muotoon.
Pride Park Stadium
Pride Park Stadium on jalkapallojoukkue Derby Countyn kotistadionina toimiva jalkapallostadion Derbyssa, Englannissa. Stadion on kapasiteetiltaan 33 597 katsojapaikan suuruinen, mutta kaudeksi 2008/2009 sitä suurennettaneen 44 000-paikkaiseksi.
Stadion valmistui vuonna 1997 ja se korvasi Derby Countyn edellisen stadionin Baseball Groundin. Stadionin avasi virallisesti 18. heinäkuuta kuningatar Elisabet II. Avajaisottelussa 4. elokuuta Derby kohtasi Sampdorian. Ensimmäinen virallisen ottelun Derby County pelasi Wimbledonia vastaan.
Pride Park on isännöinyt kolmea Englannin alle 21-vuotiaiden maaottelua ja yhden miesten maaottelun, kun Englanti voitti Meksikon 4–0 toukokuussa 2001. Ottelussa tehtiin stadionin katsojaennätys 33 597. Korkein katsojamäärä Derby Countyn ottelussa on ollut 33 475.
Raimo Lindholm
Raimo Allan Lindholm (17. marraskuuta 1931 Helsinki – 20. marraskuuta 2017 Helsinki) oli suomalainen koripalloilija. Lindholm on ainoa suomalainen kaksissa olympiakisoissa pelannut koripalloilija, ja lisäksi hän pelasi kuusissa EM-kilpailuissa. Lindholm valittiin Vuoden koripalloilijaksi kuudesti 1950-luvulla. Miesten SM-sarjassa hän edusti Työväen Mailapoikia saavuttaen kuusi hopea- ja kolme pronssimitalia ja kuuluen useilla kausilla sarjan parhaisiin korintekijöihin. Hän oli myös pesäpallon SM-mitalisti.
”Spike” Lindholm on ainoa suomalainen koripalloilija, joka on pelannut kaksissa olympiakisoissa. Helsingissä 1952 Suomen pelit päättyivät kolmeen tappioon, mutta Tokiossa 1964 Suomi sijoittui 11:nneksi 16 maan joukossa voitettuaan yhdeksästä ottelusta neljä. Lindholm ei osallistunut kisapaikan varmistaneeseen Geneven olympiakarsintaan mutta valittiin kokeneena pelaajana itse kisoihin.
Lindholm osallistui EM-kisoihin kuusi kertaa, ja paras sijoitus oli yhdeksäs. Hän voitti 1960-luvulla kolme PM-kultaa mutta ei yhtään Suomen mestaruutta. Himmeämpiä SM-mitaleja hän sai Työväen Mailapoikien riveissä koripallon lisäksi pesäpallossa, jossa hän pelasi myös viisi Itä–Länsi-ottelua. Koripallomaajoukkueessa Lindholm pelasi yhteensä 116 kertaa ja oli pitkään joukkueen kapteeni. Vuoden koripalloilijaksi 190-senttinen Lindholm valittiin kuudesti 1950-luvulla.
Lindholm toimi Työväen Mailapoikien puheenjohtajana 1970–1972. Lindholmin tytär Riitta Lakaniemi (o.s. Lindholm) pelasi koripallossa 34 maaottelua ja voitti Suomen mestaruuden kahdesti. Tyttärentytär Noora Lakaniemi pelaa SM-tasolla, ja myös muut lapsenlapset ovat saavuttaneet mitaleja niin koripallossa, yleisurheilussa, jääkiekossa, golfissa kuin telinevoimistelussakin.
Macron Stadium
Macron Stadium (aiemmin Reebok Stadium) on stadion Horwichissa, Englannissa, lähellä Boltonia. Stadion on Englannin ykkösliigassa pelaavan Bolton Wanderersin kotistadion.
Moderni 28 723 -paikkainen stadion avattiin vuonna 1997, korvaten Boltonin vanhan Burnden Park -stadionin. "The Reebok" on saanut paljon kritiikkiä fanien keskuudessa muun muassa se takia että se sijaitsee kaupungin ulkopuolella ja on kapasiteetiltaan pieni. 25 miljoonaa puntaa maksanut stadion nimettiin pääsponsorinsa mukaan, mikä on myös monien fanien mielestä huono juttu.
Ensimmäinen Valioliigaottelu stadionilla pelattiin 1. syyskuuta 1997 Evertonia vastaan. Ottelu päättyi maalittomaan tasapeliin. Ensimmäinen maalintekijä stadionilla oli Boltonin Alan Thompson, joka upotti rangaistuspotkunsa varmasti maaliin 1–1 tasapeliin päättyneessä ottelussa Tottenhamia vastaan 23. syyskuuta -97.
Placerias
Placerias (nimen merkitys: "”leveä keho”") on sukupuuttoon kuollut myöhäisellä triaskaudella elänyt dicynodonttiterapsidisuku. Sukuun luetaan laji "Placerias hesternus", josta "P. gigas" on synonyymi. Mikäli "Moghreberia nmachouensis" katsotaan "Placerias"-sukuun kuuluvaksi nimellä "Placerias nmachouensi", niin silloin suvussa on kaksi lajia.
"Placerias" saattoi kasvaa 3,5 metriä pitkäksi ja painaa yli tonnin. "Placeriaksella" oli vankat ja paksut jalat ja tynnyrimäinen ruumis. Niillä oli myös muiden dicynodonttien tapaan nokka ja suun molemmilla puolilla torahammas. "Placeriasin" kallo on noin 68 cm pitkä.
"Placerias" oli luultavasti laumaeläin ja sen elintavat muistuttivat ehkäpä nykyistä virtahepoa. Sadekaudella "Placerias" saattoi viettää suuren osan ajastaan vedessä, jossa se oli myös melko hyvin turvassa maapedoilta. "Placerias" oli kasvinsyöjä. Sadekaudella se mahdollisesti söi tuoreita lehtiä ja kasvinversoja. Kuivana kautena, jolloin tuoretta ravintoa oli vähän se ehkä kaivoi maasta esiin juuria ja mukuloita. Uros "Placeriasilla" oli erityisen suuret torahampaat ja ne saattoivat olla tärkeässä osassa niiden lisääntymiskautena esimerkiksi muiden urosten pelottelussa. Torahampaat olivat myös hyvä puolustusase ja niitä käytettiin myös nokan ohella ravinnon kaivamiseen, josta kertovat torahampaisiin jääneet kuviot.
"Placerias" oli laajimmalle levinnyt myöhäistriaskautinen dikynodontti. Sen fossiileja on löydetty Yhdysvaltojen itä- ja länsirannikolta, ja jos "Moghreberia nmachouensis" luetaan sukuun niin silloin myös Marokosta. Parhaat "Placerias"-fossiilit on löydetty Arizonasta, ”"Placerias"-louhokseksi” kutsutusta paikasta. Sieltä on löydetty samasta paikasta yli 40 eläimen luurangot. Mahdollisesti ne kuolivat samaan paikkaan ankarana kuivana kautena ja menehtyivät nälkään ja janoon.
Sidor (2003), lisätty "Kwazulusaurus" Maisch, (2002):
Risto Kala
Risto Antero Kala (s. 24. heinäkuuta 1941 Helsinki) on suomalainen lääkäri ja kilpauransa päättänyt koripalloilija.
Risto Kala kuului Suomen koripallomaajoukkueeseen, joka Genevessä pelattujen karsintojen kautta selvitti tiensä Tokion 1964 olympialaisiin. Kisoissa Suomi voitti yhdeksästä pelistä neljä ja sijoittui 11:nneksi. Sen jälkeen Suomi ei ole koripalloa olympiakisoissa pelannut.
Kala pelasi 1960-luvulla 38 maaottelua ja voitti PM-kultaa 1962. Panttereiden riveissä 187-senttinen Kala voitti SM-kultaa 1959 ja oli SM-sarjan paras korintekijä kaudella 1968–1969. Myös hänen veljensä Juhani Kala on pelannut maajoukkueessa ja Panttereissa. Koripallouraansa Risto Kala on jatkanut senioritasolla ja saavutti senioreiden MM-pronssia 2001. Jalkapallossa hän voitti nuorten Suomen mestaruuden 1959 edustaen Helsingin Jalkapalloklubia.
Vuonna 2018 hänet nimettiin Suomen koripallon Hall of Fameen.
Risto Kala on lääketieteen ja kirurgian tohtori ja on työskennellyt sisätautien ja sydäntautien erikoislääkärinä, dosenttina ja Marian sairaalan ylilääkärinä. Hän väitteli tohtoriksi 1972. Väitöskirjan nimi oli "Venous plasma angiotensin II in man. Diurnal variation and response to various postural stimuli and exercise". Kala on toiminut Suomen Urheilulääkäriyhdistyksen sihteerinä 1970–1973 ja puheenjohtajana 1973–1976, koripallomaajoukkueen lääkärinä ja Suomen Olympiakomitean lääketieteellisen valiokunnan jäsenenä. Vuonna 2006 hänet kutsuttiin Suomen Kardiologisen Seuran kunniajäseneksi.
Rafael Gordillo
Rafael Gordillo Vázquez (s. 24. helmikuuta 1957 Almendralejo, Badajozin maakunta, Espanja) on espanjalainen entinen jalkapalloilija.
Vanhempiensa kanssa Sevillaan muutaman kuukauden vanhana muuttanut Gordillo asui perheineen kuuluisassa El Polígono de San Pablon naapurustossa, jossa hän alkoi pelata jalkapalloa lasten Unidad-nimisessä joukkueessa. Ammattilaisurallaan hän edusti Real Betisiä, Real Madridia ja Écijaa.
Espanjan maajoukkueessa Gordillo pelasi vuosien 1978 ja 1988 välillä 75 ottelua, joissa hän teki kolme maalia. Hän edusti maataan kahdesti MM-kisoissa (1982, 1986) ja kolmesti EM-kisoissa (1980, 1984 ja 1988).
Joulukuusta 2010 lähtien Gordillo on toiminut Real Betisin puheenjohtajana.
Primera Divisiónin kausi 2007–2008
Primera Divisiónin kausi 2007–2008 oli Espanjan jalkapallon pääsarjan Primera Divisiónin 77. kausi. Kausi alkoi 25. elokuuta 2007 ja päättyi 18. toukokuuta 2008. Kausi päättyi aikaisemmin kuin edellinen kesäkuussa 2008 pelattujen EM-kilpailuiden vuoksi.
Real Madrid varmisti mestaruuden jo neljänneksi viimeisellä kierroksella. Mestaruus oli joukkueelle toinen peräkkäinen. Seurakseen Mestarien liigaan Madrid sai Villarrealin, jolle toinen sija oli sen historian paras. Mestarien liigan karsintoihin pääsivät Barcelona ja Atlético Madrid.
Edellisellä kaudella pudonneiden Celtan, Real Sociedadin ja Gimnàsticin tilalle nousivat Valladolid, Almería ja Murcia. Murcian kohtalona oli pudota heti takaisin, ja toinen putoaja oli alkukierroksilta lähtien perää pitänyt, talousvaikeuksista kärsinyt Levante. Hieman yllättäen kolmanneksi putoajaksi varmistui viimeisellä kierroksella Zaragoza, joka sijoittui edellisellä kaudella kuudenneksi. Ennakoitua heikommin pelasi myös edellisen kauden nelonen Valencia, joka oli niin ikään putoamisvaarassa kauden lähestyessä loppuaan. Lopulta joukkue sijoittui kuitenkin siedettävästi kymmenenneksi ja varmisti myös paikan Uefa-cupiin voittamalla Espanjan cupin Copa del Reyn. Suurimpia yllättäjiä oli ensimmäisen pääsarjakautensa pelannut nousijajoukkue Almería, joka sijoittui kahdeksanneksi.
Kautta varjosti Sevillan Antonio Puertan kuolema. Puerta tuupertui maahan kesken Getafea vastaan pelatun kauden avausottelun ja menehtyi muutamaa päivää myöhemmin sairaalassa.
¹ Deportivo sai yhdeksännellä sijallaan paikan Intertoto-cupista, sillä edelle sijoittuneet Mallorca ja Almería eivät hakeneet paikkaa.
² Valencia sai Copa del Reyn voitollaan paikan Uefa-cupista.
Spliethoff
Spliethoff's Bevrachtingskantoor B.V. on Johan Frederik Spliethoffin vuonna 1921 perustama alankomaalainen varustamokonserni. Johanin poika Herman Spliethoff tilasi vuonna 1946 yhtiölle ensimmäisen uutena hankitun aluksen. Alus (M/S Keizersgracht) sai nimensä amsterdamilaiselta kanavalta, jonka varrella konsernin toimisto sijaitsi. Tuosta lähtien Spliethoff on nimennyt laivansa kanavien () mukaan. Nimistä on muodostunut yrityksen tavaramerkki. Konserni pääasiassa kuljettaa metsäteollisuuden tuotteita ja kontteja ympäri maailman sekä viestintä-, kaasu- ja öljyteollisuuden suuriin hankkeisiin liittyviä erikoiskuljetuksia.
Kesäkuussa 2002 Spliethoffiin kokonaan omistama tytäryhtiö Transfennica Nederland B.V. osti enemmistöosuuden (51 %) suomalaisen Transfennican osakkeista. Transfennica Nederland B.V. perustettiin tämän yrityskaupan vuoksi. Transfennica on johtavassa asemassa metsäteollisuuden logistiikkapalveluiden tarjoajana ja tuotteita kuljettavana ro-ro-varustamona Suomessa.
Syyskuussa 2003 konserni osti osake-enemmistön alankomaalaisesta Wijnne & Barends -varustamosta. Wijnne & Barends on erikoistunut lähimerenkulkuun. Vuonna 2016 Spliethoff osti suomalaisen Bore -varustamon Rettig Groupilta.
Spliethoffin laivasto:
Teijo Finneman
Teijo Uolevi Finneman (s. 9. syyskuuta 1944 Helsinki) on suomalainen aktiiviuransa lopettanut koripalloilija.
Finneman oli mukana Suomen menestyksekkäimmässä koripallomaajoukkueessa, joka osallistui Tokion olympialaisiin 1964 ja sijoittui Suomessa järjestetyissä EM-kisoissa 1967 kuudenneksi. Takamiehenä pelannut Finneman osallistui EM-kisoihin myös vuonna 1965 ja voitti PM-kultaa 1964, 1966 ja 1970. Hän voitti Helsingin Kisa-Tovereitten riveissä viisi SM-kultaa 1961–1965. Finneman pelasi SM-sarjassa HKT:n joukkueessa yhteensä 10 kautta ja 162 ottelua, joissa teki 1528 pistettä keskiarvolla 9,4. Seura jäädytti hänen pelipaitansa vuonna 2005, ja saman kunnian saivat myös Kari Liimo, Martti Liimo ja Pertti Laanti sekä vuotta aiemmin Raimo Vartia.
Finneman nimettiin elokuussa 2015 Suomen koripallon Hall of Fameen.
Finneman pelasi yhteensä 117 maaottelua vuosina 1963–1971 ja teki niissä 537 pistettä. Hän pelasi myös Ruotsin (joukkueena Helsingborg) ja Itävallan (joukkueena Klosterneuburg) mestaruussarjoissa sekä Yhdysvaltain yliopistosarjassa (joukkueena Dowling College).
Triglav
Triglav on Slovenian, Julisten Alppien sekä entisen Jugoslavian korkein vuori. Gorenjskan alueella sijaitsevan vuoren korkeus on 2 864 metriä. 
Nimi "Triglav" tarkoittaa vuoren muodon mukaisesti "kolmipäistä". Vuori on kuvattu sekä Slovenian lipussa että vaakunassa. Nimen Triglav sanotaan eräiden lähteiden mukaan viittaavan myös Triglav-nimiseen slaavilaiseen jumalaan.
Triglaville nousi ensimmäisenä Luka Korošec vuonna 1778. Vuoren huipulla sijaitsee Slovenian tärkeä symboli, Aljaževin torni.
Sunnuntairaportti
Sunnuntairaportti (alk. Sunnuntaitelevisio) oli MTV:n kanavalla (myöhemmin MTV3:n) vuosina 1981-2001 esitetty uutis- ja ajankohtaisohjelma, jota lähetettiin nimensä mukaisesti sunnuntaisin. Jokainen lähetys kesti 30 minuuttia mainoksineen.
Ohjelmaa esitettiin 1980-luvulla, kun MTV:llä ei vielä ollut omaa kanavaa, TV1:llä kello 18.00 alkaen. 1980-luvun lopussa ohjelman alkamisaikaa siirrettiin viisi minuuttia myöhemmäksi Sääruutu-ohjelman takia. 1990-luvun alussa ohjelman alkamisaikaa siirrettiin vielä kymmenen minuuttia myöhemmäksi, koska Yle alkoi lähettää TV-nytt-ohjelmaa myös sunnuntaisin kello 18.00. Sunnuntairaporttia ei lähetetty vuosina 1991–1992.
Vuonna 1993, kun MTV aloitti lähestykset omalla kanavallaan, Sunnuntairaportti palasi ohjelmistoon, jolloin sen alkamisaika oli 19.40. Ohjelman lähetysaika lyheni 20 minuuttiin ja sitä esitettiin ilman mainoskatkoa, ja yleensä sitä ennen esitetyn Karpolla on asiaa -ohjelman jälkeen. Se oli yksi vuoden katsotuimmista televisio-ohjelmista Suomessa. Esimerkiksi 14. maaliskuuta 1993 lähetetty jakso sai 1,4 miljoonaa katsojaa.
Ohjelman juontajia ovat olleet muiden muassa Riitta Snellman (ent. Freundlich), Marja Juonala, Esa Nieminen ja Tiina Hiekkaranta. Sähköisen median 1990-luvun lopulta kiristynyt kilpailu Suomessa (mm. Internetin yleistyminen, Nelosen aloitus 1998) johtivat MTV:ssä sarjaan ulkoistuksia ja yhteensä 150 henkilötyövuoden vähennyksiin, mikä pakotti lakkauttamaan ohjelman syksyllä 2001.
Evansin gambiitti
Evansin gambiitti on shakkiavaus, joka alkaa siirroilla:
Avaus on nimetty merikapteeni William Davies Evansin mukaan, joka kehitti sen vuonna 1824. Evansin gambiitti on aggressiivinen muunnelma italialaisesta pelistä, joka normaalisti jatkuisi siirroilla 4.d4 tai 4.c3. Siirron 4.b4 idea on antaa sotilas, jotta saa keskustan haltuun ja painostusta mustan heikkoon f7-sotilaaseen.
Evansin gambiittiin on keksitty tarpeeksi hyvät puolustukset mustalle, minkä takia sitä ei käytetä enää huipputasolla.
Tavallinen jatko on
Göringin hyökkäys poikkeaa edellisestä mustan viidennessä siirrossa
Painin maailmanmestaruuskilpailut 1991
Vuoden 1991 painin maailmanmestaruuskilpailut:
Albertslundin kunta
Albertslund on Pääkaupunkialueella Tanskassa sijaitseva kunta. Vuoden 2012 alussa kunnassa oli 27 864 asukasta, ja sen pinta-ala oli 23,2 neliökilometriä. Kunnan keskustaajama on myös nimeltään Albertslund.
Kunta sijaitsee 15 kilometriä Kööpenhaminasta länteen. Se perustettiin vuonna 1970 Herstedernes-nimisenä, mutta joutui vaihtamaan nimeä vuonna 1973, koska maan sisäministeriö ei enää halunnut monikkomuotoisia paikannimiä.
Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin.
Lohkominen (maanmittaus)
Lohkominen on kiinteistötoimitus, jossa yhteen tai useampaan rekisteriyksikköön kuuluva rajoiltaan määrätty määräala muodostetaan eri kiinteistöksi tai siirretään ennestään olevaan kiinteistöön. Lohkomistoimituksen tekee joko maanmittauslaitoksen tai asemakaava-alueella kaupungin tai kunnan palveluksessa oleva viranomainen.
Lohkomistoimituksessa syntyy uusia kiinteistöjä, ja toimituksessa mukana olevien kiinteistöjen alueissa tapahtuu muutoksia. Kun erotetaan määräala kiinteistöstä, kutsutaan ositettavaa kiinteistöä emäkiinteistöksi, määräalasta muodostettua kiinteistöä lohkokiinteistöksi ja emäkiinteistöstä jäljelle jäävää kiinteistöä kantakiinteistöksi.
Lohkomisessa vahvistetaan muodostettavan kiinteistön rajat sekä kiinteistön käyttöön liittyvät oikeudet kuten osuudet yhteisiin alueisiin ja rasitteet. Lohkomisen jälkeen tieto uudesta kiinteistöstä tallennetaan julkiseen kiinteistörekisteriin. Lohkominen liittyy yleensä kiinteistökauppaan, mutta myös perintönä tai lahjana saatu määräala muodostetaan lohkomalla kiinteistöksi. Lohkominen on yleisin viranomaisten tekemä kiinteistötoimitus, vuodessa niitä tehdään noin 18 000.
Vilho Ruuskanen
Vilho ”Ville” Ruuskanen (12. lokakuuta 1912 Terijoki – 7. lokakuuta 1980 Helsinki) oli suomalainen näyttelijä.
Ruuskasen ura alkoi Helsingin Kansanteatterissa, missä hän näytteli pitkään. Hänet muistetaan teattereissa operettisankarina. Sodan viihdyttäjiin kuuluneen Ruuskasen laulu-ura on jäänyt kuitenkin lähes pimentoon. Myöhemmin hän näytteli muun muassa lyhytikäiseksi jääneessä Suomen Työväen Teatterissa.
Ainoa pääosa Vilho Ruuskasella oli ruotsalaisen Anders Ejen romaaniin perustuvassa Nils Dahlströmin ja Oskar Tengströmin ohjaamassa Dollari-miljoonassa (1942), joka on kadonnut tai tuhoutunut. Muuten hänelle kertyi lähinnä pienehköjä osia ja avustajarooleja. Muissa huomattavissa elokuvarooleissaan Ruuskanen näytteli muun muassa seppä Kristoa elokuvassa Nummisuutarit (vuoden 1938 versio), näyttelijä Kimmo Arijoutsia elokuvassa Suomisen taiteilijat (1943) sekä luutnantti Autiota "Tuntemattomassa sotilaassa" (1955). Lisäksi hänellä oli rooleja "Pekka Puupää" -elokuvissa. Hänen viimeinen elokuvaroolinsa oli pieni näyttäytyminen elokuvassa "Täällä Pohjantähden alla" (1968).
Painin maailmanmestaruuskilpailut 2002 (kreikkalais-roomalainen paini)
Vuoden 2002 kreikkalais-roomalaisen painin maailmanmestaruuskilpailut järjestettiin 20. syyskuuta–22. syyskuuta 2002 Moskovassa, Venäjällä. Kisoissa painittiin seitsemässä painoluokassa.
Ilkka Pyysiäinen
Ilkka Pyysiäinen (s. 9. heinäkuuta 1959) on suomalainen dosentti ja teologian tohtori, jonka tutkimuskohteina ovat olleet erityisesti kognitiivinen uskontotiede, kristinusko ja buddhalaisuus. Hän on tutkinut myös uskonnollista ajattelua, uskonnollista kieltä ja uskonnollista kokemusta. Pyysiäinen tunnetaan myös ateistina ja uskontokriitikkona.
Kognitiivisessa uskontotieteessä Ilkka Pyysiäinen tutkii kategorioita, kieltä, tietoisuutta ja uskonnollisia käsitejärjestelmiä osana ihmisen ajattelua. Hän tutkii esimerkiksi ”jumalaa” kognitiivisena ihmisen tiedonkäsittelyn eli ajattelutavan kategoriana, jota on historian aikana käytetty hyvin monissa yhteyksissä. Pyysiäisen mukaan ”jumalan” luokka sijoittuu samalla kertaa ulkopuolelle rajatuksi ja kaiken sisäpuolen kattavaksi, joka todellistuu käyttäytymisessä ja kokemuksessa silloin, kun henkilö kokee olevansa (todellisuuden) rajalla. Samalla se hänen mukaansa sijoittuu sinne missä ihmisen tieto ja käsityskyky loppuu ja toimii muista ajattelun luokista riippumattomana luokkana, sillä se toimii todellisuuden ja ei-todellisuuden käsitteellisenä rajana.
Ilkka Pyysiäisen mukaan termi ”uskonto” on harhaanjohtavan abstrakti käsite, jolle ei löydy selkeää operationaalistettua määritelmää uskontotieteessä. Tämän vuoksi puhe uskonnon palauttamisesta johonkin muuhun on harhaanjohtavaa. Hänen mukaansa palauttaminen tieteessä on kuitenkin välttämätöntä, sillä kaikki tieteellinenkin tieto on palautettua käsitteen jossakin merkityksessä. Uskontotieteen avulla voidaan lisätä tieteellistä tietoa uskonnollisista ilmiöistä, mutta tieteen luonteeseen kuuluu, että se jättää aina jotakin huomioimatta ja on näkökulmasidonnaista.
Ilkka Pyysiäinen on arvostellut fideististä näkemystä uskonnosta. Fideistien mukaan uskonnot eivät väitä mitään todellisuudesta, vaan ovat sen sijaan eräänlaisia sisäisiä kuvia ihmisten mielenliikkeistä. Pyysiäinen huomauttaa, että uskovaisten enemmistö on aina ajatellut, että heidän uskonnolliset käsitteensä ja käsityksensä viittaavat todellisuuteen ja ovat tosia. Teologien väitteet uskonnollisten oppien vertauskuvallisuudesta ovat seurausta tieteen edistymisestä, yritys pelastaa uskonto tieteen edessä. Pyysiäisen mielestä on perusteltua sanoa, että uskonnollisiin käsityksiin sisältyy todellisuutta koskevia käsityksiä, jotka ovat ristiriidassa tieteen kanssa. Uskonto on osa arkiajattelua, joka on ristiriidassa tieteen kanssa samalla tavalla kuin moni muukin arkiajattelun käsitys.
Ei-tappava ase
Ei-tappava ase on ase, joka ei oikein käytettynä tapa eikä aiheuta huomattavia vaurioita kehoon. Ei-tappavia aseita kutsutaan Suomessa nimellä vähemmän vaaralliset voimakeinot (lyhennettynä V3). Näihin kuuluvat muun muassa paprika- ja kaasusumutin, teleskooppipatukka sekä etälamautin. Tällaiset aseet ovat yleisiä etenkin poliisin käytössä.
M/S Genca
M/S Genca () on alankomaalaisen Spliethoff -varustamokonsernin omistama ro-ro-rahtialus. Se on rakennettu vuonna 2007 Stocznia Szczecińska Nowa -nimisellä telakalla Szczecinissä, Puolassa. Kuollutta painoa aluksella on 18 250 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Kontteja (TEU) laivaan mahtuu kerrallaan 640. "Genca" on rekisteröity Alankomaiden lipun alle ja sen kotisatama on Amsterdam. Nykyisin Gencalla operoi Transfennica.
Gencan sisaraluksia ovat M/S Timca, M/S Kraftca, M/S Trica, M/S Pulpca, M/S Plyca, M/S Steelca ja M/S Woodca.
28. lokakuuta 2006 alus kastettiin. 14. huhtikuuta 2007 Gencalla tehtiin koematka ja toukokuussa se luovutettiin Spliethoffin omistukseen, joka rekisteröi aluksen Alankomaiden lipun alle. Kotisatamaksi tuli Amsterdam. Kesäkuun alussa alus siirtyi Transfennican liikenteeseen.